 Colorado Shooting: Agbébọn yabo ílé ìtàjà, èèyàn mẹwàá pàdánù ẹmi wọn Gẹgẹ bi awọn ọlọpaa ṣe sọ, ikọlu naa wa sopin lẹyin ti ọwọ awọn ọlọpaa tẹ arakunrin kan tawọn ọlọpaa mu jade lati inu ile itaja nla King Soopers. Awọn tọrọ naa ṣoju wọn ṣafihan iṣẹlẹ ni yajoyajo loju opo YouTube. Àwọn ọrọ Yorùbá kan wà tí ẹ kò lè lò pọ mọ ara wọn, àwn ọrọ tẹẹ lè fi rọpò rèé Ikọlu yi bẹrẹ ni nkan bi ago mejila abọ ọsan nigba ti afurasi yi wọ inu ile itaja naa to si bẹrẹ si ni yinbọn lu awọn eeyan. Awọn ọlọpaa Boulder nibi to ti ṣẹlẹ fi soju opo Twitter ni nkan bi ogun iṣẹju ti iyinbọn yi bẹrẹ pe ikọlu n waye ni ile itaja King Sooper lopopona Mesa Lẹyin wakati meji si asiko yi, wọn fi ikilọ sita per ki awọn eeyan yago fagbegbe yi. Ọrọ Tweet wọn ni Twitter tun kilọ pe Kawọn eeyan ma ṣe ṣafihan iroyin nipa bi ọlọpaa ṣe n koju afurasi yi sojuran araye Ṣugbọn diẹ lara bi ọlọpaa ṣe n doju ija kọ arakunrin naa lawọn eeyan kan to n kọja lẹgbẹ ile itaja naa ṣafihan Ẹni to ya aworan naa n pariwo Mi o mọ nkan to n ṣẹlẹ...mo gb iro ibọn...eeyan kan ti subu lulẹ.Agbebọn ṣi wa nibẹ, ẹ maa sunmọ ibi Bo ṣe n sa kuro nile itaja naa laa n gbọ iro ibọn ninu fọnran fidio naa. Bẹẹ si lo ṣe n ka nkan to n ṣẹlẹ titi di igba tawọn ọlọpaa de ti wọn si rọgba yika ile itaja naa. Loju opo Twitter Gomina ipinlẹ Colorado, Jared Polis ba awọn mọlẹbi kẹdun iku awọn to ba iṣẹlẹ naa. Ile ijọba White House ni wọn ti fi iṣẹlẹ naa to aarẹ Biden leti. : Eeyan mẹwa to fi mọ ọlọpaa kan ti kan agbako iku lọwọ agbebọn kan lẹyin ọpọ wakati to ṣina ibọn fawọn oluraja nile itaja nla kan ni Colorado, Amẹrika. 